Innocentius episcopus seruus seruorum Dei, dilectis filiis, abbati monasterij Sancti Stephani diuionensis, eiusque fratribus tam presentibus quam futuris regularem vitam professis. In Petri et Pauli Amen. Religiosam vitam eligentibus apostolicum conuenit adesse presidium, ne forte cuiuslibet temeritatis incursus aut eos a proposito reuocet, aut robur quod absit sacre religionis infringat. Eapropter, dilecti in domino filii, vestris iustis postulationibus clementer annuimus, et monasterium Sancti Stephani diuionensis, lingonensis diocesis, in quo diuino estis obsequio mancipati sub beati Petri et nostra protectione suscipimus et presentis scripti priuilegio communimus. Inprimis si quidem statuentes ut ordo canonicus qui secundum Deum et beati Augustini regulam in eodem loco institutus esse dinoscitur, perpetuis ibidem temporibus, inuiolabiliter obseruetur. Preterea quascumque possessiones, quecumque bona idem monasterium impresentiarum iuste ac canonice possidet, aut in futurum concessione pontificum, largitione regum vel principum oblatione fidelium seu aliis iustis modis prestante domino poterit adipisci, firma iurisque successoribus et illibata permaneant. In quibus hec propriis duximus exponenda vocabulis locum ipsum in quo prefatum monasterium situm est, cum omnibus pertinentiis suis, Sancti Michaelis, Sancte Marie, Sancti Petri, Sancti Nicholai, et Sancti Medardi in Diuione ecclesias cum omnibus pertinentiis earumdem, ecclesiam Sancte Marie de Marceniaco, cum omnibus pertinentiis suis, ecclesiam Sancti Andree de Parigniaco, Sancti Aniani in Aquaductu, Sancti Martini de Quintiniaco, Sancti Mauritij de Siliciaco, Sancti Germani de Copiaco, Sancti Florentini de Tilecastro cum capella Sancte Marie et Sancti Petri de Mirebello, ecclesias cum decimis, tertijs et omnibus pertinentiis earumdem de Curceyaco, Sancti Martini de Campis cum capella de Fontanis, Sancte Marie de Gemellis cum capella de Pichangis, Sancti Andree de Ormentiaco cum capellis suis et de Colomerio cum capellis suis, et Sancti Martini de Arco, ecclesias cum decimis, tertijs et omnibus pertinentiis earumdem; capellam que est inter Leulerium et Sanctum Fidolum cum omnibus pertinentiis suis; locum de Puteolo, locum de Agnino Fonte, locum de Galdo Altrei, locum de Franceis, locum de Bonaualle virense cum omnibus pertinentiis eorumdem; grangiam de Geyaco, grangiam de Lespai, grangiam de Espireio, villam que dicitur Asniere cum omnibus pertinentiis suis, villam que dicitur Alta Villa, cum pratis, terris, nemoribus, usuagijs, pascuis in bosco et plano, in aquis et molendinis, in vijs et semitis et omnibus aliis libertatibus et immunitatibus suis. Sane noualium vestrorumque propriis manibus aut sumptibus colitis, de quibus noualibus hactenus aliquis non percepit, sive de vestrorum animalium nutrimentis, nullus a vobis decimas exigere vel extorquere presumat. Liceat quoque vobis clericos vel laicos liberos et absolutos e seculo fugientes ad conuersionem recipere, et eos absque contradictione aliqua retinere. Prohibemus insuper ut nulli fratrum vestrorum, post factam in monasterio vestro possessionem, fas sit sine abbatis sui licentia de eodem loco nisi artioris religionis obtentu discedere, discedentem vero absque communium litterarum vestrarum cautione, nullus audeat retinere, cum autem generale interdictum terre fuerit, liceat vobis clausis ianuis, exclusis excommunicatis et interdictis, non pulsatis campanis, suppressa voce diuina officia celebrare, dummodo causam non dederitis interdicto. Crisma vero oleum sanctum consecrationes altarium seu basilicarum ordinationes clericorum qui ad ordines fuerint promouendi a diocesano suscipietis episcopo, si quidem catholicus fuerit et gratiam et communionem romanam sedis habuerit et ea vobis voluerit sine prauitate aliqua exhibere. Prohibemus insuper ut infra fines parrochie vestre, nullus sine assensu diocesani episcopi et vestro capellam seu oratorium de nouo construere audeat, saluis priuilegiis pontificum romanorum ad hec nouas et indebitas exactiones ab archiepiscopis, episcopis archidiaconis facta decanis, aliisque omnibus ecclesiasticis secularisue personis, a vobis omnino fieri prohibemus; sepulturam quoque ipsius loci liberam esse decernimus ut eorum deuotioni et extreme voluntati qui se illic sepeliri deliberauerint nisi forte excommunicati vel interdicti sint, aut etiam publice usurarij, nullus absisbat, salua tamen iustitia illarum ecclesiarum a quibus mortuorum corpora assumuntur. Decimas preterea et possessiones ad ius ecclesiarum vestrarum spectantes que a laicis detinentur, redimendi, et legitime liberandi de manibus eorum et ad ecclesias ad quas pertinent reuocandi, libera sit vobis de nostra auctoritate facultas. Obeunte vero te nunc eiusdem loci abbate, vel tuorum quolibet successorum, nullus ibi qualibet subreptionis astucia seu violentia preponatur, nisi quem fratres communi consensu vel maior pars consilii sanioris secundum Deum et beati Augustini regulam prouiderit eligendum. Paci quoque et tranquillitati vestre paterna in posterum sollicitudine prouidere volentes, auctoritate apostolica prohibemus ut infra clausuras locorum seu grangiarum vestrarum nullus rupinam seu furtum facere, ignem apponere, sanguinem fundere, hominem temere capere, vel interficere seu violentiam audeat exercere. Preterea omnes libertates et immunitates a predecessoribus nostris romanis pontificibus monasterio vestro concessas, necnon libertates et exemptiones seculorum exactionum a regibus et principibus vel aliis fidelibus, rationabiliter vobis indultas, auctoritate apostolica confirmamus et presentis scripti priuilegio communimus. Decernimus ergo ut nulli omnino hominum liceat prefatum monasterium temere perturbare, aut eius possessiones auferre, vel ablatas retinere, minuere seu quibuslibet vexationibus fatigare sed omnia integra conseruentur eorum pro quorum gubernatione ac sustentatione concessa sunt usibus omnimodis profutura; salua sedis apostolice auctoritate et diocesanorum episcopum canonica iustitia in supradictis decimis moderatione concilii generalis. Si qua igitur in futurum ecclesiastica secularive persona hanc nostre constitutionis paginam sciens contra eam temere venire temptaverit, secundo tertioue commonita, nisi reatum suum congrua satisfactione correxerit, potestatis honorisque sui careat dignitate, reamque se divino iudicio existere, de perpetrata iniquitate cognoscat et a sacratissimo corpore et sanguine Dei et domini redemptoris nostri Iehsu Christi aliena fiat atque in extremo examine districte subiaceat ultioni. Cunctis autem eidem loco sua iura seruantibus sit pax domini nostri Iehsu Christi quatinus et hic fructum bone actionis percipiant et apud districtum iudicem premia eterne pacis inueniant. Amen. Rota. — Sanctus Petrus, Sanctus Paulus, Innocentius papa IIII. Fac domine vias vite notas mihi. Ego Innocentius catholice ecclesie episcopus. Ego Petrus canonicus Sancti Marcelli presbiter cardinalis. Ego Willelmus basilice duodecim apostolorum presbiter cardinalis. Ego frater Johannes canonicus Sancti Laurentii in lucina, presbiter cardinalis. Ego frater Hugo canonicus Sancte Sabine presbiter cardinalis Ego Oto Sancti Rufini episcopus. Ego Petrus albanensis episcopus. Ego Willelmus sabiniensis episcopus. Ego Egidius sanctorum Cosme diaconus cardinalis. Ego Octavianus Sancte Marie in uia lata diaconus cardinalis. Ego Johannes Sancti Nicolai in carcere tullinense diaconus cardinalis. Ego Willelmus Sancti Eustachii diaconus cardinalis. Datum Lugduno per manum magistri Martini sancte romane ecclesie vicancellarij, decimo kalendas septembri, indictionis iij, incarnationis dominice anno M°. CC°. XLV°, pontificatus vero Domini Innocentii papæ IIII, anno tertio.